ZMLUVA O DIELO č. .../2023

uzavretá podľa § 261 ods. 2 a § 536 a nasl. zákona č. 513/1991 Zb. Obchodný zákonník v znení neskorších predpisov

**Článok I.**

**Zmluvné strany**

**1.1 Objednávateľ**

**Mesto Sereď**

**Námestie republiky 1176/10, 926 01 Sereď**

v zastúpení štatutárnym orgánom: **Ing. Ondrej Kurbel, primátor mesta**

IČO: 306 169

DIČ: 2021000916

Bankové spojenie: Slovenská sporiteľňa a.s.

IBAN: SK74 0900 0000 0002 0350 5156

(ďalej len *„****objednávateľ****“*)

**1.2 Zhotoviteľ** *(vyplní uchádzač)*

Obchodné meno :

Sídlo:

Zapísaný v Obchodnom registri Okresného súdu v ......., oddiel ... vložka č....... / iné

Štatutárny orgán:

IČO:

DIČ:

Bankové spojenie:

IBAN:

(ďalej len *„****zhotoviteľ****“*)

(ďalej objednávateľ a zhotoviteľ spolu len „***zmluvné strany***“)

**1.3** Za objednávateľa  v rámci vykonávania diela a agendou s tým spojenou je oprávnený konať vo veciach:

a) zmluvných: **Ing. Ondrej Kurbel,** primátor mesta, Námestie republiky 1175/10, 926 01 Sereď, tel. kontakt: 0907 626 327

b) technických: **Ing. Marián Šišo**, poverený vedúci oddelenia realizácie projektov, rozvoja mesta a verejného obstarávania, Námestie republiky 1175/10, 926 01 Sereď, tel. kontakt: 0905556880

c) kontroly prác, preberania diela, fakturácie a reklamácií: **Ing. Branislav Bíro**, referát mestských projektov, Námestie republiky 1175/10, 926 01 Sereď, tel. kontakt: 0917448115, e-mail: projman@sered.sk

**1.4** Za zhotoviteľa v rámci vykonávania diela a agendou s tým spojenou je oprávnený konať vo veciach:

a) zmluvných:

b) technických:

c) kontroly prác, preberania diela, fakturácie a reklamácií:

**Článok II.**

**Preambula**

**2.1** Zmluvné strany uzatvárajú zmluvu o dielo podľa § 536 a nasl. Zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a v súlade s § 117 zákona   
č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ,,zákon o verejnom obstarávaní“).

**2.2** Objednávateľ na obstaranie predmetu tejto zmluvy použil zákazku s nízkou hodnotou v intencii § 117 zákona o verejnom obstarávaní, ktorého víťazom sa stal zhotoviteľ.

**Článok III.**

**Predmet zmluvy**

3.1 Predmetom tejto zmluvy je vyhotovenie diela zákazky s názvom **„Rekonštrukcia cestnej komunikácie – Garbiarska ulica“** (ďalej len „dielo“) v zmysle doloženého oceneného výkazu výmer, podľa ponuky uchádzača, ktorý tvorí neoddeliteľnú súčasť tejto zmluvy ako prílohu č.1 (ďalej len „príloha“).

* 1. Zhotoviteľ zabezpečí kompletnú realizáciu diela v rozsahu uvedenom v prílohe tejto zmluvy v súlade s podmienkami vydanými príslušným stavebným úradom a podľa platných STN.
  2. Zhotoviteľ sa zaväzuje vykonať dielo riadne a včas. Za kvalitu a včasnosť vykonania diela zodpovedá zhotoviteľ v rozsahu tejto zmluvy a v zmysle príslušných ustanovení Obchodného zákonníka.
  3. Zmluvné strany sa dohodli, že akékoľvek zmeny na diele oproti navrhnutému technickému riešeniu diela musia byť odsúhlasené štatutárnymi zástupcami oboch zmluvných strán formou písomného dodatku k tejto zmluve a v súlade so zákonom o verejnom obstarávaní.
  4. **Miesto vykonania diela**: Garbiarska ul. v Seredi:
* parcela reg. ”C”, parc. č. 3063/4, ostatná plocha, pozemok vo vlastníctve objednávateľa zapísaný na LV č. 591, k. ú. Sereď.

**Článok IV.**

**Čas plnenia**

* 1. Zhotoviteľ sa zaväzuje:
     1. začať vykonávať dielo najneskôr do 7 dní odo dňa prevzatia staveniska a
     2. ukončiť dielo do 30 dní odo dňa prevzatia staveniska.
  2. V prípade omeškania objednávateľa s odovzdaním staveniska v termíne podľa čl. IX ods. 9.2 tejto zmluvy, pokiaľ nebude dohodnuté inak, sa automaticky predlžuje termín ukončenia a odovzdania prác o rovnaký počet dní, ako trvalo omeškanie objednávateľa s odovzdaním staveniska.
  3. Ak zhotoviteľ pripraví dielo na odovzdanie pred dohodnutým termínom, zaväzuje sa objednávateľ toto dielo prevziať aj v skôr navrhnutom termíne.
  4. Objednávateľ sa zaväzuje, že dokončené dielo prevezme a zaplatí za jeho uskutočnenie cenu dohodnutú v čl. V ods. 5.2 tejto zmluvy.
  5. Dodržanie času plnenia zo strany zhotoviteľa je závislé od riadneho a včasného spolupôsobenia objednávateľa dohodnutého v tejto zmluve. Zhotoviteľ sa zaväzuje osobitnou písomnou formou vyzvať objednávateľa k prevzatiu riadne ukončeného diela. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením záväzku.
  6. V prípade nepriaznivých klimatických podmienok bude realizácia diela a jeho odovzdanie zhotoviteľom posunuté na najbližší možný termín, a to z dôvodu zachovania technologických postupov, ktoré majú významný vplyv na poskytnutie záruky na dielo samotné. O toto obdobie sa posunie aj celková dĺžka realizácie diela, s čím zmluvné strany súhlasia.

**Článok V.**

**Cena za dielo**

5.1 Cena za dielo v rozsahu podľa čl. III tejto zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov, ako pevná cena podľa doloženého oceneného výkazu výmer, ktorý tvorí prílohu tejto zmluvy. Jednotkové ceny každej položky budú zaokrúhlené na 2 desatinné miesta a cena celkom za jednotlivé položky bude vypočítaná ako súčin množstva a jednotkovej ceny zaokrúhlenej na 2 desatinné miesta. Cena celkom za každú položku bude zaokrúhlená na 2 desatinné miesta.

5.2 Cena diela v rozsahu článku III. tejto zmluvy je dohodnutá nasledovne :

|  |  |  |  |
| --- | --- | --- | --- |
| **Názov diela** | **Cena bez DPH (€)** | **DPH 20 % (€)** | **Cena spolu (€)** |
| Rekonštrukcia cestnej komunikácie – Garbiarska ulica |  |  |  |
| ***Cena spolu*** |  |  |  |

Slovom cena spolu s DPH: .............................................................. EUR *(vyplní uchádzač)*

5.3 Táto cena je záväzná a maximálna.

5.4 V cene podľa odseku 5.2 tejto zmluvy sú obsiahnuté náklady na vybudovanie, prevádzku, údržbu a vypratanie zariadenia staveniska zhotoviteľom, tiež prepravné náklady na prevoz zamestnancov, všetky nepriame a priame náklady súvisiace s prácami v zmysle čl. III. tejto zmluvy, taktiež sú v tejto cene zahrnuté náklady spojené so spotrebou elektrickej energie a úžitkovej vody pri realizácii diela, všetky správy, skúšky, atesty, certifikáty a pod., ktoré si vyžaduje užívanie a prevádzkovanie diela v súlade s právnymi predpismi.

5.5 Položky prác a dodávok, pri ktorých nie sú uvedené jednotkové ceny, nebudú objednávateľom uhradené a budú považované za zahrnuté v iných položkách.

5.6 Zhotoviteľ sa zaväzuje, že nezrealizované práce a dodávky, odsúhlasené objednávateľom, budú z ceny diela odpočítané, a to v cene, v akej sú zahrnuté do rozpočtu.

5.7 V prípade, že dôjde k zrušeniu alebo odstúpeniu od tejto zmluvy z dôvodu na strane objednávateľa, bude zhotoviteľ fakturovať skutočne vykonané stavebné práce podľa súpisu položiek odsúhlasených povereným zástupcom objednávateľa.

5.8 Zmluvné strany sa dohodli, že zmena ceny predmetu zmluvy je možná iba v prípade zmeny právnych predpisov upravujúcich výšku sadzby DPH.

**Článok VI.**

**Platobné podmienky a fakturácia**

* 1. Cenu za dielo uhradí objednávateľ na základe faktúr predložených zhotoviteľom. Dielo je možné fakturovať po častiach. Zhotoviteľ vystaví a odošle objednávateľovi každú faktúru v dvoch vyhotoveniach. Podkladom pre vystavenie faktúry je zmluvnými stranami potvrdený súpis vykonaných prác, ktorý tvorí povinnú prílohu faktúry. Súpis vykonaných prác musí byť zostavený prehľadne, s dodržaním poradia položiek a ich označenia v súlade s oceneným výkazom výmer podľa ponuky zhotoviteľa v prílohe tejto zmluvy.
  2. Objednávateľ si vyhradzuje právo zadržať 15 % z celkovej ceny diela do doby odstránenia vád a nedorobkov uvedených v Zápisnici o zistených vadách v súlade s čl. X ods. 10.3 tejto zmluvy. Zádržné bude vyplatené do 15 dní od písomného protokolárneho prevzatia diela po odstránení vád a nedorobkov.
  3. Faktúra musí obsahovať všetky náležitosti podľa zákona č. 431/2002 Z. z. o účtovníctve v znení neskorších predpisov, v prípade, že zhotoviteľ je platcom DPH, faktúra musí obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Na faktúre musí byť uvedené číslo zmluvy, na základe ktorej sa predmet zmluvy poskytuje.
  4. V prípade, že faktúra nebude obsahovať náležitosti a prílohy uvedené v tejto zmluve, objednávateľ je oprávnený vrátiť ju zhotoviteľovi na doplnenie. V takom prípade začne plynúť nová lehota splatnosti dňom doručenia opravenej faktúry objednávateľovi.
  5. Zmluvné strany sa zaväzujú, že počas realizácie diela nezmenia svoj účet uvedený v čl. I. tejto zmluvy, z ktorého sa budú financovať výdavky na dielo. Lehota splatnosti faktúry je 30 dní od jej doručenia objednávateľovi.
  6. Pre účely tejto zmluvy sa za deň úhrady považuje deň odoslania príslušnej peňažnej sumy z účtu objednávateľa na účet zhotoviteľa.

**Článok VII.**

**Možnosť odmietnuť predmet zmluvy**

Objednávateľ si vyhradzuje právo odmietnuť prevzatie predmetu zmluvy z dôvodu nedodržania kvalitatívnych podmienok uvedených v podmienkach verejného obstarávania a v prílohe tejto zmluvy.

**Článok VIII.**

**Zodpovednosť za vady a záruka**

8.1 Zhotoviteľ zodpovedá za to, že dielo vykoná podľa podmienok tejto zmluvy, a že počas záručnej doby bude mať dielo všetky vlastnosti uvedené v tejto zmluve a v jej prílohe.

8.2 Zhotoviteľ zodpovedá za vady, ktoré má dielo v čase jeho odovzdania a prevzatia objednávateľom. Za vady, ktoré vznikli po odovzdaní a prevzatí diela zodpovedá zhotoviteľ iba vtedy, ak boli spôsobené porušením jeho povinnosti.

8.3 Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a zhotoviteľ ani pri vynaložení odbornej starostlivosti nemohol zistiť ich nevhodnosť alebo na ňu upozornil objednávateľa a ten na ich použití trval.

8.4 Záruka sa nevzťahuje na prípady násilného poškodenia diela, resp. poškodenia živelnou pohromou, nevhodnou údržbou, neodborným zaobchádzaním, použitím a inštaláciou, ktoré sú v rozpore s technickými podmienkami, prirodzenými opotrebením, nedodržaním harmonogramu kontrol.

8.5 Záručná doba je ..........*(vyplní uchádzač, minimálne 60 mesiacov!)* a začína plynúť odo dňa odovzdania a prevzatia diela.

8.6 Zmluvné strany sa dohodli, že počas záručnej doby má objednávateľ právo požadovať a zhotoviteľ povinnosť bezplatne odstrániť vady diela.

8.7 Zhotoviteľ sa zaväzuje odstrániť prípadné vady diela bez zbytočného odkladu, najneskôr do .............*(vyplní uchádzač, maximálne do 7 dní!)* odo dňa doručenia písomnej reklamácie objednávateľa.

8.8 Ak sa ukáže, že vada diela počas záručnej lehoty je neodstrániteľná do dvoch týždňov, zaväzuje sa zhotoviteľ dodať do 30 dní od zistenia tejto skutočnosti náhradné plnenie (dielo).

8.9 Objednávateľ sa zaväzuje, že prípadnú reklamáciu vady diela uplatní bezodkladne po jej zistení, písomnou formou, do rúk oprávneného zástupcu zhotoviteľa podľa čl. I tejto zmluvy.

**Článok IX.**

**Podmienky vykonania diela**

* 1. Zhotoviteľ sa zaväzuje vykonať dielo vymedzené v čl. III. ods. 3.1 tejto zmluvy vo vlastnom mene a na vlastnú zodpovednosť, na svoje náklady a na vlastné nebezpečenstvo. Zhotoviteľ vyhlasuje, že má oprávnenie vykonávať práce v rozsahu čl. III. tejto zmluvy. Zhotoviteľ je oprávnený vykonať dielo prostredníctvom subdodávateľov, ktorí sú spôsobilí na vykonávanie prác, ktorými ich zhotoviteľ poverí. Za splnenie povinností subdodávateľov zodpovedá zhotoviteľ objednávateľovi v takom rozsahu, ako keby tieto činnosti vykonával sám.
  2. Objednávateľ je povinný odovzdať zhotoviteľovi stavenisko do 7 dní od podpisu zmluvy zmluvnými stranami, o čom zmluvné strany vyhotovia písomný Protokol o odovzdaní staveniska, ktorý bude podpísaný zástupcami oboch zmluvných strán. Objednávateľ je povinný odovzdať stavenisko vypratané tak, aby zhotoviteľ mohol na ňom začať práce v súlade s podmienkami tejto zmluvy. Súčasne s odovzdaním staveniska odovzdá objednávateľ zhotoviteľovi v prípade potreby aj všetky povolenia, ktoré sú potrebné k vykonaniu diela.
  3. Zhotoviteľ sa zaväzuje nezačať so stavebnými prácami pred odovzdaním staveniska.
  4. Zhotoviteľ je povinný viesť odo dňa odovzdania staveniska stavebný denník.
  5. Zhotoviteľ splní svoju povinnosť vykonať dielo jeho riadnym ukončením a odovzdaním predmetu diela. Zhotoviteľ sa zaväzuje najmenej 3 dni pred odovzdaním diela vyzvať objednávateľa na jeho prevzatie. O odovzdaní a prevzatí diela v preberacom konaní sa spíše protokol o odovzdaní a prevzatí v súlade s čl. X ods. 10.1. tejto zmluvy. Podmienkou odovzdania a prevzatia diela je odovzdanie stavebného denníka podpísaného zástupcami oboch zmluvných strán a odovzdanie dokumentácie o kvalite hotového diela, t. j. kvalita všetkých zabudovaných stavebných materiálov a zmesí vrátane výsledkov meraní a skúšok počas stavby a po jej ukončení aj revízne správy, ak to vyžadujú všeobecne záväzné predpisy v súvislosti s prevádzkou diela.
  6. Zhotoviteľ sa zaväzuje odovzdať objednávateľovi najneskôr k termínu odovzdania a prevzatia diela nevyhnutné doklady potrebné k prevádzkovaniu diela.

9.7 Zhotoviteľ sa zaväzuje, že dielo uskutoční v rozsahu a za podmienok dojednaných v tejto zmluve, podľa požadovaných kvalitatívnych podmienok a pri plnení predmetu tejto zmluvy bude postupovať s odbornou starostlivosťou, bude dodržiavať všeobecne záväzné právne predpisy, technické normy a podmienky tejto zmluvy, bude sa riadiť východiskovými podkladmi objednávateľa, pokynmi objednávateľa, zápismi a dohodami zmluvných strán a rozhodnutiami a vyjadreniami dotknutých orgánov štátnej správy.

9.8 Zhotoviteľ zodpovedá za bezpečnosť a ochranu zdravia vlastných zamestnancov, jeho subdodávateľov a ich zamestnancov, protipožiarne opatrenia a opatrenia proti škodám, ktoré by mohli vzniknúť na majetku zhotoviteľa a objednávateľa. Zhotoviteľ zodpovedá za škody, ktoré spôsobia jeho zamestnanci alebo jeho subdodávatelia a ich zamestnanci na majetku objednávateľa.

9.9 Zmluvné strany sa dohodli na pravidelných kontrolných dňoch, ktoré sa budú konať 1 krát za 2 týždne, ak sa zmluvné strany nedohodnú inak. Na týchto kontrolných dňoch sa bude uskutočňovať hodnotenie postupu prác.

9.10 Zhotoviteľ zodpovedá za čistotu a poriadok na mieste uskutočnenia prác. Zhotoviteľ odstráni na vlastné náklady odpady, ktoré sú výsledkom jeho činnosti.

9.11 Zhotoviteľ si zabezpečí vytýčenie podzemných inžinierskych sietí, a zodpovedá za prípadné poškodenie inžinierskych sietí počas realizácie zemných prác.

9.12 Zhotoviteľ zabezpečí osadenie prenosného dopravného značenia a oplotenia staveniska a zodpovedá za správnosť osadenia prenosného dopravného značenia počas realizácie stavby podľa projektovej dokumentácie.

**Článok X.**

**Odovzdanie a prevzatie diela**

10.1 O odovzdaní a prevzatí diela spíše zhotoviteľ a objednávateľ Protokol o odovzdaní a prevzatí diela/stavby (ďalej len „Protokol“), ktorý bude písomne odsúhlasený zástupcami oboch zmluvných strán. V opačnom prípade má dielo vady brániace riadnemu užívaniu diela.

10.2 Dielo má vady, ak

a) nie je vykonané v požadovanej kvalite alebo vykonanie diela nezodpovedá predmetu dohodnutému v tejto zmluve,

b) vykazuje nedorobky, t. j. nie je vykonané v celom požadovanom rozsahu,

c) sú vady a nedostatky v predložených dokladoch,

d) má právne vady v zmysle § 559 Obchodného zákonníka alebo je dielo alebo jeho časť zaťažené inými právami tretích osôb.

10.3 Ak pri preberaní diela objednávateľ zistí, že dielo má vady brániace riadnemu užívaniu, dielo neprevezme a spíše so zhotoviteľom Zápis o zistených vadách, spôsobe a termíne ich odstránenia. Zhotoviteľ má povinnosť odovzdať dielo po odstránení týchto vád. Po dobu odstraňovania vád zistených pri odovzdávaní diela je zhotoviteľ v omeškaní s plnením predmetu zmluvy.

10.4 Dielo sa považuje za zhotoviteľom odovzdané a objednávateľom prevzaté dňom podpísania Protokolu zhotoviteľom a objednávateľom, pričom dňom podpísania Protokolu zástupcami oboch zmluvných strán prechádza zo zhotoviteľa na objednávateľa vlastnícke právo k dielu a nebezpečenstvo škody na diele.

**Článok XI.**

**Zmluvné pokuty a sankcie**

11.1 Ak sa zhotoviteľ bez zavinenia objednávateľa dostane do omeškania s vykonaním diela podľa čl. IV ods. 4.1 tejto zmluvy, zaväzuje sa zaplatiť objednávateľovi zmluvnú pokutu vo výške 200 € (slovom: dvesto eur) za každý aj začatý deň omeškania s odovzdaním diela.

* 1. Objednávateľ sa zaväzuje zaplatiť úrok z omeškania v sadzbe určenej podľa § 369a Obchodného zákonníka v spojení s § 369 ods. 2 Obchodného zákonníka v prípade, ak sa objednávateľ dostane do omeškania so zaplatením objednávateľom odsúhlasenej faktúry o viac ako 15 dní.
  2. Ak zhotoviteľ nesplní svoju ktorúkoľvek povinnosť vyplývajúcu z tejto zmluvy, ktorej splnenie je viazané na určitý termín, zaväzuje sa zaplatiť objednávateľovi zmluvnú pokutu vo výške 200 € (slovom: dvesto eur) za každé jednotlivé porušenie.
  3. Ak zhotoviteľ neodstráni vady diela v čase podľa čl. VIII  bod 8.7 tejto zmluvy, zaväzuje sa zaplatiť objednávateľovi zmluvnú pokutu vo výške 300 € (slovom: tristo eur) za každý aj začatý deň omeškania.
  4. Ak zhotoviteľ alebo jeho subdodávatelia nedodržia povinnosť zápisu do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“) podľa podmienok uvedených v čl. XIV. ods. 14.2 tejto zmluvy po celú dobu trvania tejto zmluvy v prípade, že sa takáto povinnosť v danej veci na nich vzťahuje, je zhotoviteľ povinný zaplatiť objednávateľovi náhradu škody, ktorá vznikne objednávateľovi v dôsledku porušenia tejto povinnosti.
  5. Zmluvná pokuta, ktorá je príjmom objednávateľa, je splatná najneskôr 5. pracovný deň od doručenia sankčnej faktúry zhotoviteľovi.
  6. Objednávateľ je oprávnený požadovať od zhotoviteľa aj náhradu škody spôsobenú porušením ktorejkoľvek z povinností, na ktorú sa vzťahuje zmluvná pokuta, a to aj vo výške presahujúcej dojednanú zmluvnú pokutu.
  7. Zhotoviteľ je povinný plniť ktorúkoľvek povinnosť, ktorej splnenie bolo zabezpečené zmluvnou pokutou, a to aj po zaplatení zmluvnej pokuty objednávateľovi.
  8. Zmluvné strany sa dohodli, že na úhradu prípadných škôd, ktoré môžu vzniknúť z jedného či viac porušení povinností zmluvných strán pri realizácii tejto zmluvy, vzťahujú sa ust. § 373 až § 386 Obchodného zákonníka.

**Článok XII.**

**Odstúpenie od zmluvy**

12.1 V prípade zániku zmluvy (riadne vykonanie diela, odstúpenie od zmluvy, ukončenie zmluvy dohodou a podobne) zhotoviteľ bezodkladne, najneskôr však do 5 pracovných dní opustí stavenisko, na ktorom vykonával dielo.

12.2 Zhotoviteľ nesmie z vlastného podnetu zastaviť práce na diele na dobu dlhšiu ako desať pracovných dní, v opačnom prípade zhotoviteľ zodpovedá za škodu spôsobenú nevykonaním diela, pričom sa takéto konanie zhotoviteľa považuje za podstatné porušenie zmluvy.

12.3 Objednávateľ môže odstúpiť od zmluvy, ak nastane niektorý z týchto prípadov dohodnutých ako podstatné porušenie zmluvy zo strany zhotoviteľa:

a) ak zhotoviteľ do 7 dní odo dňa prevzatia miesta vykonania diela nezačne s vykonávaním prác na diele,

b) prekročenie termínov zhotovenia diela uvedených v čl. IV. ods. 4.1 tejto zmluvy o viac ako 7 dní,

c) z dôvodu opustenia objektu, na ktorom sa vykonáva dielo, zhotoviteľom v rozpore s touto zmluvou.

12.4 Zhotoviteľ môže odstúpiť od zmluvy, ak objednávateľ bude meškať s poskytnutím spolupôsobenia podľa tejto zmluvy dlhšie ako 10 dní. Objednávateľ je povinný uhradiť zhotoviteľovi neuhradené preukázateľne vynaložené náklady k dátumu odstúpenia od zmluvy, resp. za obdobie pozastavenia prác.

12.5 Odstúpenie od zmluvy oznámi odstupujúca strana druhej zmluvnej strane písomne – doporučeným listom do vlastných rúk. Pred odstúpením od zmluvy je odstupujúca zmluvná strana povinná písomne vyzvať druhú zmluvnú stranu, aby si splnila svoje zmluvné povinnosti. V prípade, že si vyzvaná zmluvná strana svoje povinnosti nesplní v lehote stanovenej v písomnej výzve, je odstupujúca zmluvná strana oprávnená od zmluvy odstúpiť. Účinky odstúpenia od zmluvy nastávajú dňom doručenia oznámenia o odstúpení druhej zmluvnej strane. Ku zrušeniu tejto zmluvy dochádza dňom doručenia oznámenia o odstúpení druhej zmluvnej strane.

12.6 V prípade prerušenia alebo pozastavenia prác z dôvodov na strane objednávateľa trvajúcich dlhšie ako 5 dní, je zhotoviteľ oprávnený požadovať predĺženie termínu ukončenia diela o dobu ich prerušenia alebo pozastavenia.

**Článok XIII.**

**Vyššia moc**

13.1 Pre účely tejto zmluvy sa za vyššiu moc považujú prípady, ktoré nie sú závislé od vôle zmluvných strán a ani ich zmluvné strany nemôžu ovplyvniť, a to najmä krízová situácia alebo mimoriadna situácia.

13.2 Ak sa splnenie tejto zmluvy stane nemožným do 6 mesiacov od vyskytnutia sa vyššej moci, zmluvná strana, ktorá sa bude chcieť odvolať na vyššiu moc, požiada druhú zmluvnú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má zmluvná strana, ktorá sa odvolala na vyššiu moc, má právo odstúpiť od zmluvy. Účinky odstúpenia nastanú dňom doručenia oznámenia druhej zmluvnej strane.

**Článok XIV.**

**Všeobecné ustanovenia**

14.1 Zmluvné strany sa zaväzujú riešiť spory vyplývajúce z tejto zmluvy formou zmieru prostredníctvom štatutárnych zástupcov zmluvných strán. V prípade, že sa spor nevyrieši zmierom, je oprávnená hociktorá zo zmluvných strán požiadať o rozhodnutie sporu príslušný súd.

14.2 Ak sa na zhotoviteľa a jeho subdodávateľov vzťahuje povinnosť zápisu do registra partnerov verejného sektora podľa zákona o registri partnerov verejného sektora, potom je zhotoviteľ, ako aj jeho prípadní subdodávatelia, povinný dodržať túto povinnosť po celú dobu trvania tejto zmluvy.

14.3 Zmluvné strany sa dohodli na písomnej forme právnych úkonov. Písomnosti týkajúce sa tejto zmluvy si budú zmluvné strany doručovať na adresy uvedené v čl. I. tejto zmluvy. Ak sa zásielka vráti odosielajúcej zmluvnej strane ako zásielka neprevzatá, bude sa považovať za doručenú dňom, kedy bola druhej zmluvnej strane takto vrátená. V záujme predísť zbytočným komplikáciám pri doručovaní písomností, zaväzujú sa zmluvné strany informovať sa navzájom o akejkoľvek zmene niektorého z identifikačných údajov.

14.4 Zmluvné strany sa zaväzujú, že obchodné a technické informácie, ktoré im boli zverené ako zmluvným partnerom nesprístupnia tretím osobám bez písomného súhlasu dotknutej osoby, alebo tieto informácie nepoužijú pre iné účely, ako pre plnenie podmienok tejto zmluvy, to neplatí, ak ide o plnenie povinností objednávateľa v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon o slobode informácií“).

**Článok XV.**

**Kontrola plnenia predmetu zmluvy**

Zhotoviteľ vykoná na vlastné náklady všetky skúšky, kontroly a merania v súlade s príslušnými STN, špecifikáciami alebo skúšobným plánom:

a) kontrolou dodávaného materiálu pri vstupe na stavenisko,

b) kontrolou pred a po zabudovaní tých materiálov a prác, ktoré nespĺňali podmienky tejto zmluvy pri kontrole podľa písm. a) v tomto bode,

c) odovzdá počas realizácie diela objednávateľovi písomné doklady (vyhodnotenia) o uskutočnených kontrolách, kontrolných skúškach a meraniach do 3 pracovných dní od ich uskutočnenia.

**Článok XVI.**

**Záverečné ustanovenia**

* 1. Táto zmluva podlieha zverejneniu v súlade s § 5a zákona o slobode informácií. Zmluva nadobúda platnosť dňom podpisu zmluvy oboma zmluvnými stranami a účinnosť dňom nasledujúcim po dni jej zverejnenia v súlade s § 47a zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“) v Centrálnom registri zmlúv, ktorý vedie Úrad vlády Slovenskej republiky.
  2. Zmluva môže byť zmenená alebo doplnená v súlade s § 18 zákona o verejnom obstarávaní len písomnými dodatkami podpísanými oprávnenými zástupcami zmluvných strán, ktoré budú neoddeliteľnou súčasťou zmluvy.
  3. Pokiaľ v zmluve nie je dohodnuté inak, platia pre zmluvný vzťah ňou založené príslušné ustanovenia Obchodného zákonníka, Občianskeho zákonníka a zákona o verejnom obstarávaní. Neoddeliteľnou súčasťou tejto zmluvy je príloha - ocenený výkaz výmer v celkovej hodnote za dielo ...................... € *(vyplní uchádzač)*
  4. Zmluva je vyhotovená v dvoch vyhotoveniach, pričom každé vyhotovenie zmluvy zmluvné strany vyhlasujú za originál, z ktorých jedno vyhotovenie je určené pre zhotoviteľa a jedno vyhotovenie pre objednávateľa.
  5. Zhotoviteľ vyhlasuje, že súhlasí s podmienkami verejného obstarávania určenými objednávateľom.
  6. Zmluvné strany sa dohodli, že zmeny kontaktných údajov ako sú sídlo, miesto podnikania, číslo účtu zmluvných strán, názvy organizačných zložiek zmluvných strán a zmena oprávnených osôb zmluvných strán nie sú zmenami podliehajúcimi súhlasu zmluvných strán. Zmluvné strany zmenu týchto kontaktných údajov bezodkladne oznámia druhej zmluvnej strane jednostranným písomným oznámením, podpísaným oprávneným zástupcom, doručeným dotknutej zmluvnej strane na kontaktnú adresu uvedenú v článku I. tejto zmluvy poštou alebo emailom
  7. Zmluvné strany vyhlasujú, že sú spôsobilé na právne úkony v celom rozsahu, že túto zmluvu uzavreli slobodne, vážne, určite a zrozumiteľne, že táto zmluva nebola podpísaná v tiesni ani za nápadne nevýhodných podmienok, prečítali ju, jej obsahu porozumeli a  svoj súhlas s jej obsahom potvrdzujú svojimi vlastnoručnými podpismi na tejto zmluve.

Za objednávateľa : Za zhotoviteľa :

V Seredi, dňa V ................., dňa

................................................. ...............................................

Ing. Ondrej Kurbel meno a funkcia – vypíše uchádzač

primátor mesta Sereď

Príloha č.1 – ocenený výkaz výmer